alexandrainst/scandi-wiki huggingface dataset:
Ole Eirik Ree

Ole Eirik Roven Ree (født 13. mai 1976) er en norsk cellist, hovedsakelig innen kammermusikk.

Han har studert ved Barratt Due musikkinstitutt og tok senere doktorgrad ved Mason Gross School of the Arts. Han har spilt med Oslo Camerata, Fartein Valen Kvartetten og Kristiansund Festivalkvartett.

Sammen med fiolinistene Henning Kraggerud og Bård Monsen og bratsjist Lars Anders Tomter ga han i 2009 ut Ysaÿe –String Trios med musikk av den belgiske fiolinisten og komponisten Eugène Ysaÿe. For albumet ble de nominert til Spellemannprisen 2009 i klassen klassisk.

Ree underviser for tiden ved Barratt Due musikkinstitutt.

Referanser

Eksterne lenker 
 Presentasjon hos Barratt Due musikkinstitutt

Norske cellister
Pedagoger ved Barratt Due musikkinstitutt
Alumni fra Barratt Due musikkinstitutt
Fødsler i 1976
John Storgårds

John Gunnar Rafael Storgårds (født 20. oktober 1963) er en finsk fiolinist og dirigent.

Han studerte fiolin ved Sibelius-akademiet i Helsingfors og senere ned Chaim Taub i Israel. Etter å ha spilt flere år i orkestre, returnerte han til Sibelius-akademiet for å studere dirigering.

Som dirigent har han dirigert og vært kunstnerisk leder for Chamber Orchestra of Lapland, Helsinki University Symphony Orchestra (1992–96), the Oulu Symphony Orchestra (1997–2000), the Tapiola Sinfonietta (2001–03) og Tampere Philharmonic Orchestra (2006–2009). Fra 2008 har han vært sjefdirigent for Helsingfors stadsorkester.

I 2009 ledet han Det skotske kammerorkester og solist Truls Mørk under innspillingen av Plays Hallgrimson. For albumet ble de nominert til Spellemannprisen 2009 i klassen samtidsmusikk.

Referanser

Eksterne lenker 
 Hjemmeside

Finske dirigenter
Fiolinister
Fødsler i 1963
Ringkøbing Fjord

Ringkøbingfjorden er en grunn fjord på Vestjylland. Den skilles fra Vesterhavet (Nordsjøen) av Holmsland Klit, men har en smal forbindelse ut mot havet ved Hvide Sande.

Ringkøbingfjorden er omtrent 30 km lang og 2-5 meter dyp. I fjordens sydvestlige hjørne ligger fuglereservatet Tipperne, mens byen Ringkøbing ligger nordøst for fjorden.

Fjorder i Danmark
Ramsarområder i Danmark
Ringkøbing-Skjerns geografi
Catherine Bullock

Catherine Bullock (født 1976 i Yeovil i England) er en engelsk bratsjist bosatt i Oslo. 

Hun har sin musikkutdanning fra Royal Academy of Music hvor hun studerte fra 1994 til 1999. Etter endt utdanning flyttet hun til Oslo hvor hun har spilt i Oslo-Filharmonien i flere år. Hun har også spilt med Det Norske Kammerorkester, Oslo Sinfonietta og Ensemble Ernst.

Hun er aktivt innen kammermusikk og har blant annet spilt inn Mark Adderlys Undeciphered Tremors for bratsj og perkusjon sammen med perkusjonist Terje Viken. Hun har vært solist med Det Norske Kammerorkester og Oslo-Filharmonien. For utgivelsen Low Jive, hvor hun er en av solistene sammen med Oslo-Filharmonien, vant hun Spellemannprisen 2009 i klassen samtidsmusikk sammen med orkesteret, dirigentene Rolf Gupta og Peter Szilvay og solistene Peter Herresthal, Øystein Birkeland, Dan Styffe.

Referanser 

Engelske musikere
Bratsjister
Vinnere av Spellemannprisen
Personer fra Yeovil
Fødsler i 1976
Olivia Hussey

Olivia Hussey (født Olivia Osuna 17. april 1951 i Buenos Aires i Argentina) er en britisk skuespiller som er mest kjent for sin rolle som Julie i Franco Zeffirelli sin filmversjon av Romeo og Julie fra 1968. Hun debuterte som skuespiller i filmene The Battle of the Villa Fiorita og Cup Fever i 1965 og hun har siden den gang medvirket i over 41 filmer.

Bakgrunn og familie
Hussey ble født som Olivia Osuna i Argentina og flyttet 7 år gammel til London sammen med moren og broren. Hun snakket engelsk med svak spansk aksent da hun medvirket som Julie Zeffirellis film. Faren var den argentinske operasangeren Andres Osuna av spansk herkomst og moren var sekretæren Alma Joy Hussey datter av briter som bodde i Buenos Aires. Foreldrene ble skilt da hun var to år gammel Hun hadde ikke fylt 16 år da innspillingen begynte og hadde ikke hatt kjæreste.

Hussey ble først gift med skuespilleren Dean Paul Martin (sønn av Dean Martin) i 1971. De fikk sønnen Alexander Dean Martin sammen. Han ble senere skuespiller i likhet med foreldrene. Martin og Hussey tok ut skilsmisse i 1978. Dean Paul Martin omkom i 1987 da hans F-4 Phantom jagerfly styrtet i San Bernardino-fjellene i California.

I 1980 giftet Hussey seg på nytt med den japanske musikeren Akira Fuse og de fikk sønnen Max (født 1983) sammen. Hun ble skilt fra Fuse i 1989 og to år senere giftet hun seg med den amerikanske musikeren David Glen Eisley. I oktober 1993 fødte hun en datter som de kalte India Eisley som også jobber som skuespiller og spiller inn en tenåringsdramaserie som heter The Secret Life of the American Teenager.

Karriere
Hun opptrådte 13 år gammel i The Prime of Miss Jean Brodie i teateroppsetning sammen med Vanessa Redgrave. 

Hennes mest kjente roller inkluderer blant annet rollen som Jessica Bradford i den kanadiske skrekkfilmen Black Christmas fra 1974, som Maria (Jesu mor) i TV-produksjonen av Jesus fra Nasaret fra 1977 og rollen som Rosalie Otterbourne i filmen Death on the Nile (1978) der kjente skuespillere som Peter Ustinov var med. I 2003 spilte Hussey hovedrollen i en filmatisering av livet til Mor Teresa som hun ble tildelt en CAMIE-pris for.

Hussey har blitt hyllet av mange for sin unike stemme. Ektemannen hennes foreslo at hun skulle prøve ut stemme-arbeid i en animasjonsfilm. Hun har derfor en håndfull bemerkelsesverdige kreditter og ble nominert for "Outstanding Individual Achievement» og hun ble nominert til en Annie Awards for sitt arbeid i filmen Batman Beyond.

Referanser

Eksterne lenker 
 
 
 

Argentinere
Argentinske skuespillere
Personer fra Buenos Aires
Bao Chunlai

Bao Chunlai (født 17. februar 1983 i Changsha) er en kinesisk badmintonspiller. Han har ingen større internasjonale mesterskapstitler, har ett sølv og to bronser fra verdensmesterskap. Chunlai var tatt ut til å representere Kina under Sommer-OL 2008, der han røk ut i kvartfinalen mot Lee Hyun-il fra Sør-Korea.

Referanser

Eksterne lenker 
 

Kinesiske badmintonspillere
Deltakere for Kina under Sommer-OL 2004
Badmintonspillere under Sommer-OL 2004
Deltakere for Kina under Sommer-OL 2008
Badmintonspillere under Sommer-OL 2008
Personer fra Changsha
Fødsler i 1983
Nicky Katt

Nicholas Lea «Nicky»" Katt (født 11. mai 1970 i Sør-Dakota) er en amerikansk skuespiller som er mest kjent for sin rolle som den uortodokse læreren Harry Senatet i David E. Kelley sin TV-dramaserie Boston Public. 

Katt har vært med i mange filmer og han spiller ofte usympatiske karakterer for eksempel voldtektsmannen i A Time to Kill og som en bitter business-rival i filmen Boiler Room. Han var også opprinnelig med som stjerne i den nye serien The Evidence som skulle komme på skjermen i løpet av våren 2006, men han ble erstattet i siste liten av skuespillerkollega Rob Estes. Han var også stemmen til karakteren Atton Rand i Star Wars Knights of the Old Republic II: The Sith Lords.

Nicky Katt debuterte som skuespiller med karakteren Bookie i TV-serien Fantasy Island i 1980. Han har spilt i mange kjente filmer siden han debuterte som skuespiller, blant annet i filmen A Time Kill (1996), The Way of the gun (2002), Secondhand Lions (2003) og han var med som et SWAT-medlem i filmen The Dark Knight fra 2008.

Filmografi 
 1989 Nabo-hysteri som Steve Kuntz.
 1993 Dazed and Confused som Clint Bruno.
 1997 Batman & Robin som Spike.
 1998 One True Thing som Jordan Belzer.
 1999 The Limey som Stacy. En leiemorder.
 2000 En time fra Wall Street som Greg Weinstein.
 2002 Insomnia som Fred Duggar.
 2007 Grindhouse som Joe.
 2013 Mitt liv med Liberace som mr. Y

Referanser

Eksterne lenker 
 

Skuespillere fra USA
Personer fra Sør-Dakota
Halmstad skole

Halmstad barne- og ungdomsskole er en offentlig grunnskole i Rygge i Moss kommune, beliggende i Skoleveien 4A like ved Rygge stasjon og Ryggehallen. Den ble dannet i 2006 gjennom sammenslåing av Halmstad skole (barmetrinnet) og Halmstad ungdomsskole. Skolen har om lag 550 elever og 70 ansatte. Rektor er Tor-Arne Hansen Dagfinrud.

Eksterne lenker
 Rygge kommune – Halmstad barne- og ungdomsskole.

Barne- og ungdomsskoler i Viken
Skoler i Moss
Thessaloniki gasskraftverk

Thessaloniki gasskraftverk er et gasskraftverk ved storbyen Thessaloniki i regionen Makedonia i det nordlige Hellas. Det har en installert produksjonskapasitet på 400 MW fordelt på 1 blokker / 2+1 turbiner. Operatør er et lokalt selskap.

Anlegget ble utbygd fra omkring 2000 til 2005. Brenselstypen er naturgass og teknologien er levert av Alstom.

Eksterne lenker
 Industcards – «Gas Turbine and Combined-Cycle Power Plants in Greece»

Gasskraftverk i Hellas
Varmekraftverk i Hellas
Thessaloniki
Jevgenij Velitsjko

Jevgenij Aleksandrovitsj Velitsjko (russisk: Евгений Александрович Величко; født 2. april 1987) er en kasakhstansk langrennsløper. Han representerte Kasakhstan under Vinter-OL 2010 i Vancouver.

Under Vinter-OL 2022 i Beijing, ble han nummer 62 på sprinten.

Referanser

Eksterne lenker 
 

Fødsler i 1987
Kasakhstanske langrennsløpere
Deltakere under Ski-VM 2009
Deltakere for Kasakhstan under Vinter-OL 2010
Langrennsløpere under Vinter-OL 2010
Deltakere under Ski-VM 2011
Deltakere under Ski-VM 2013
Deltakere for Kasakhstan under Vinter-OL 2014
Langrennsløpere under Vinter-OL 2014
Deltakere under Ski-VM 2015
Deltakere under Ski-VM 2017
Deltakere for Kasakhstan under Vinter-OL 2018
Langrennsløpere under Vinter-OL 2018
Deltakere under Ski-VM 2019
Deltakere under Ski-VM 2021
Deltakere for Kasakhstan under Vinter-OL 2022
Langrennsløpere under Vinter-OL 2022
Syvende dags Kristne

Syvende dags Kristne er et trossamfunn som er en del av kristendommen som har sabbaten (lørdag) som hviledag.   Andre trossamfunn i denne kategorien er:

Church of God International (USA og andre land)
Church of God Seventh Day (USA og andre land)
Intercontinental Church of God (USA og andre land)
Seventh Day Baptists (USA og andre land)
Syvendedagsadventister (USA og andre land) 
United Church of God (USA og andre land)

På 1600-tallet fant man Seventh Day Baptists i London, England.  Det var Seventh Day Baptists i Oliver Cromwells hær.   Det finns små grupper i USA og andre land, blant annet i Nederland.   Messianske jøder er i denne kategorien av kristne som har sabbaten (lørdag) som hviledag.

Eksterne lenker
 Syvende dags Kristne
 
 
  

Kristne samfunn
Markgrevskapet Meißen

Markgrevskapet Meißen (tysk: Mark(grafschaft) Meißen) var et middelaldersk markgrevskap i det hellige romerske rike av den tyske nasjon innenfor det geografiske området som idag utgjør Fristaten Sachsen. Det ble opprettet i året 965 fra det tidligere markgrevskapet Marca Geronis, og ble innlemmet i kurfyrstedømmet Sachsen i 1423.

Markgrevskapets områder øst for elvene Elben og Saale var bebodd av slaviske folkeslag og ble tidvis også kalt Markgrevskapet Thüringen. Fra 830-tallet inntil år 965 ble dette østlige området også kalt Limes Sorabicus eller «det sorbiske området» innenfor territoriet til Thüringen.

 
Stater og territorier etablert i 965
Stater og territorier opphørt i 1423
Hertugdømmet Sachsen-Wittenberg

Hertugdømmet Sachsen-Wittenberg (tysk: Herzogtum Sachsen-Wittenberg) var et hertugdømme i det hellige romerske rike av den tyske nasjon som oppstod i kjølvannet av oppløsningen av Stamhertugdømmet Sachsen. Hertugdømmet ble opprettet i 1296 og ble oppløst i 1356. Det var den direkte forgjengeren til kurfyrstedømmet Sachsen.

Litteratur 
 Lorenz Friedrich Beck: Herrschaft und Territorium der Herzöge von Sachsen-Wittenberg (1212–1422). Verlag für Berlin-Brandenburg, Potsdam 2000, ISBN 3-932981-63-4 (Referenzwerk).
 Heinrich Kühne: Die Askanier. Drei Kastanien Verlag, Lutherstadt Wittenberg 1999, ISBN 3-933028-14-0.
 Helmar Junghans: Wittenberg als Lutherstadt. Union Verlag, Berlin 1979.
 Jörg Meyn: Sachsen-Wittenberg – Vom spätmittelalterlichen Gebietsherzogtum zum frühneuzeitlichen „Territorialstaat“ – Das askanische Herzogtum Sachsen 1180–1543. Hamburg 1995, ISBN 978-3-86064-287-0, ISBN 3-86064-287-1.

Tidligere tyske forbundsstater
Sachsen-Anhalt
Sachsens historie
Stater og territorier etablert i 1296
Stater og territorier opphørt i 1356
KIF Örebro DFF

Karlslunds Idrottsförening Örebro Damfotbollsförening er en svensk kvinnefotballklubb fra Örebro. Klubben har hatt til sammen åtte sesonger i den øverste ligaen i svensk kvinnefotball, men det var først i 2003 at de debuterte i Damallsvenskan.

Historie
I 1971 kom noen turnjenter fra klubben til herrelaget for å sette igang et eget kvinnelag. Etter ni år ble etter hvert laget tatt inn i varmen til Karlslund Idrottsförening. KIF var i lang tid ikke blant de beste lagene, men de spilte én sesong på øverste nivå da serien var inndelt etter regioner fram til 1988. Karlslund forble i divisjonene under Damallsvenskan fram til 2003, da de debuterte. 

Laget debuterte midt på tabellen med en 8.-plass, og har holdt seg der i en stund. I 2004 endte de på en sjuendeplass. I 2005 ble laget et autonomt medlem av Karlslund IF, og byttet navn til KIF Örebro. Dette markerte at KIF Örebro satset, og de skaffet seg Pia Sundhage som trener og Kristine Lilly som en av stjernene (riktignok bare for en halv sesong). Resultatet ble beskjedent, og laget endte fortsatt på sjuendeplass. Året etter endte KIF Örebro på sjetteplass på målforskjell foran Hammarby IF DFF. 2007- og 2008-sesongen var laget imidlertid tilbake på sjuendeplass. Den store overraskelsen kom i 2009-sesongen, da KIF Örebro kom på femteplass, lagets beste plassering. I 2010 gjentok man femteplassen, men tok ni poeng færre enn året før; laget viste imidlertid store takter i cupen, hvor man først slo ut de suverene seriemestrene LdB FC på bortebane, deretter slo ut fjorårets doublevinnere Linköping og til sist vant finalen over Djurgården med 4–1, lagets første nasjonale tittel og den største finaleseieren siden 2002.

Trenere

 Pia Sundhage (2005–2006)
 Richard Holmlund (2007–2009, 2010

Referanser

Fotballag i Sverige
Örebro kommune
Fotballag etablert i 1971
Kvinnefotballag
Sport i Sverige i 1971
Trevor Howard

Trevor Howard (født som Trevor Wallace Howard-Smith den 29. september 1913 i Cliftonville i Kent i  England, død 7. januar 1988) var en britisk TV-, teater- og filmskuespiller. Han hadde roller i over 60 filmer og TV-serier.

Ved utbruddet av den andre verdenskrig i 1939 meldte Howard seg som frivillig til det britiske flyvåpenet RAF og til den britiske hæren, men ble avvist begge steder. Etter å ha arbeidet ved Colchester Repertory Theatre ble han i 1940 innkalt til Royal Corps of Signals som var en del av Airborne Division der han fikk militær trening og ble utnevnt til fenrik før han ble invalidisert i 1943.

Selv om det gikk mange historier angående hans modige krigstjeneste som gav ham mye respekt blant de andre skuespillerne og blant publikum, ble det senere avslørt at han faktisk hadde blitt utskrevet fra hæren på grunn av psykisk ustabilitet.

Krigshistoriene om ham i hovedsak blitt fremstilt uten hans samtykke til publisitetsformål. Blant annet ble det fortalt hvordan han flere ganger hadde hoppet i fallskjerm over det nazi-okkuperte Norge og at han hadde deltatt i den allierte invasjonen av Sicilia. Svært få, om noen, av disse skrytehistoriene hadde rot i virkeligheten.

Referanser

Eksterne lenker 
 

Personer fra distriktet Thanet
Engelske skuespillere
Briter fra andre verdenskrig
Volen Siderov

Volen Nikolov Siderov (bulgarsk: Волен Николов Сидеров, født 19. april 1956 i Jambol) er en bulgarsk journalist og politiker. Han er leder for partiet Ataka og medlem av den bulgarske nasjonalforsamlingen.

Bulgarske politikere
Personer fra Jambol oblast
Fødsler i 1956
NTBs språkpris

NTBs språkpris (NTBs pris for godt mediespråk) deles ut årlig til en journalist eller annen aktør som har markert seg med godt skriftlig språk i mediene.

Prisen ble første gang delt ut i 2007.

Prisvinnere 
2007: Kjetil S. Østli, Aftenposten 
2008: Kjersti Mjør, Bergens Tidende
2009: Hallgeir Opedal, Dagbladet
2010: Hege Ulstein, Dagsavisen
2011: Kjetil B. Alstadheim, Dagens Næringsliv
2012: Iver Gjelstenli, Romsdals Budstikke
2013: Trude Lorentzen, Dagbladet
2014: Truls Dæhli, VG
2015: Redaksjonen i Aftenposten Junior
2016: Håkon Gundersen, Morgenbladet
2017: Eirin Eikefjord, Bergens Tidende
2018: Per Anders Todal, Dag og Tid
2019: Paal Uvaag, Morgenbladets huslingvist
2020: Ingeborg Senneset, Aftenposten

Referanser

Eksterne lenker 
 

Norske mediepriser
Utmerkelser etablert i 2007
Hurtigløp på skøyter under Vinter-OL 2006 – 1000 meter herrer

{{Infoboks OL-konkurranse
| konkurranse = 1000 meter herrer
| leker = Vinter-OL 2006
| bilde = Lingotto, Fiera del Libro, Oval Lingotto.jpg
| bildetekst = Oval Lingotto i mai 2011.
| arena = Oval Lingotto
| sted = Torino, i regionen Piemonte
| dato = 18. februar 2006
| deltakere = 41 løpere fra 13 nasjoner
| vinnertekst = Vinnertid
| vinnerresultat =1  08,89 
| gull = Shani Davis, | sølv = Joey Cheek, 
| bronse = Erben Wennemars, 
| forrige = Salt Lake City 2002
| neste = Vancouver 2010
}}1000 meter herrer''' var en øvelse i hurtigløp på skøyter under Vinter-OL 2006 og ble avholdt på Oval Lingotto i Torino, Italia den 18. februar 2006.

41 løpere fra 13 nasjoner deltok.

Rekorder 
Før konkurransen var gjeldende verdens- og olympisk rekorder som følger:

Ingen ny verdensrekord eller olympisk rekord ble satt i konkurransen.

Resultater

Referanser

Eksterne lenker 
 

Hurtigløp på skøyter under Vinter-OL 2006
Artikler i skøytesportprosjektet
Bep Voskuijl

Elisabeth «Bep» Voskuijl hjalp Anne Frank, hennes familie, Peter van Pels, Auguste van Pels, Hermann van Pels og Fritz Pfeffer i dekning sammen med Miep Gies, Victor Kugler og Johannes Kleiman.

Referanser 

Anne Franks dagbok
Nederlendere fra andre verdenskrig
Rettskafne blant nasjonene
Stamhertugdømmet Sachsen

Stamhertugdømmet Sachsen (tysk: Stammesherzogtum Sachsen), også kalt gammel-Sachsen (tysk: Altsachsen), var et hertugdømme i tidlig middelalder som oppstod i året 804 i det nordlige Tyskland mellom elvene Rhinen og Unterelbe. Statsdannelsen vokste frem av habitatet av saksere som mellom 772 og 804 ble erobret av Karl den store og innlemmet i Frankerriket.

Hertugdømmets kjerneområde befant seg mellom elvene Elben og Saale i dagens Niedersachsen, Westfalen, det meste av dagens Schleswig-Holstein og den vestlige delen av Niedersachsen. Statsdannelsen ekspanderte gradvis østover og sørover og utviklet seg til et av datidens mektigste riker i Europa. Riket opphørte i 1296 og ga opphav til hertugdømmet Sachsen-Wittenberg (1296–1356).

Sakserne var et germansk folkeslag, og både deres stammer såvel som hertugdømmet ga opphav til en rekke geo-politiske territorier, fra Gamle Sachsen nær munningen av Elben og videre oppover elven, frem til de moderne tyske delstatene Niedersachsen, Sachsen-Anhalt og Fristaten Sachsen.

Tysk-romerske rike
Niedersachsens historie
Sachsen-Anhalt
Sachsens historie
Stater og territorier etablert i 804
Stater og territorier opphørt i 1296
Fergesambandet Fillan–Brøttingsvåg

Fergesambandet Fillan–Brøttingsvåg var et fergesamband over Fillfjorden mellom Fillan og Brøttingsvåg i Hitra kommune i Trøndelag.

Fergeforbindelsen ble etablert i 1967 for å knytte Fjellværøy sammen med fast-Hitra. Fergesambandet ble i sin helhet lagt ned da Fjellværøyforbindelsen åpnet for fri ferdsel 10. juli 1992.

Sambandet ble trafikkert av Fosen Trafikklag og ble betjent av fergene MF «Fjellværøy», MF «Hemne» og MF «Frøyaferja».

Eksterne lenker
 Fergene i Midt-Norge

Tidligere fergesamband i Trøndelag
Samferdsel i Hitra
Etableringer i 1967
1967 i Norge
Opphør i 1992
Artikler i sjøfart-prosjektet
Too big to fail

Too big to fail (norsk: «For stor til å feile») er et uttrykk som blir brukt om økonomiske institusjoner som er så store at myndighetene ikke kan la de gå konkurs, fordi det vil ha store konsekvenser for et lands generelle økonomi. Uttrykket har blitt mye brukt etter finanskrisen 2007–2010, om selskaper som forsikringsselskapet American International Group, som ble gitt en kreditt på 85 milliarder dollar for å forhindre at selskapet skulle gå konkurs.

Opprinnelsen til uttrykket var annerledes tenkt: Da mente man at et stort selskap som opererte i mange forskjellige bransjer og land var så mangfoldig at det nærmest var immunt mot å gå konkurs. Om det gikk dårlig i en bransje eller et land ville dette veies opp av gode tider i andre land. Med en global finanskrise fungerte ikke denne teorien.

Litteratur

Finansielle kriser
Finanskrisen 2008–2010
Engelske ord og uttrykk
Dagbladet Magasinet

Dagbladet Magasinet er et featurebilag til Dagbladet hver lørdag. Det ble lansert i 1999. Magasinet bidrar til at avisas lørdagsopplag er det høyeste sammenlignet med de øvrige av ukas utgivelser. Bilaget har 760 000 lesere, ifølge TNS Gallup.

Magasinet har mottatt flere priser for design og innhold.

Magasinet har også en nettredaksjon som publiserer både eksklusive nettartikler og saker fra papirutgaven av Magasinet.

Lesere 
Magasinet henvender seg til voksne, utdannede lesere. 22,9 prosent av befolkningen i aldersgruppen 40 til 49 år leser Magasinet, og dette er den største leseraldersgruppa. 30,4 prosent av befolkningen med mer enn 4 års utdanning på universitets- og høyskolenivå leser Magasinet. Blant kvinner har bilaget en noe høyere leseroppslutning, med en befolkningsandel på 20,8 prosent, mot 18,2 blant menn.

Referanser

Eksterne lenker 
 Dagbladet Magasinet

Dagbladet
Star Trek Online

Star Trek Online (ofte forkortet til STO) er et massivt multiplayer online rollespill (MMORPG) utviklet av Cryptic Studios, basert på den populære Star Trek-serien skapt av Gene Roddenberry. Spillet er satt i det 25. århundre, 30 år etter hendelsene i Star Trek Nemesis. Star Trek Online er første massively multiplayer online rollespill i Star Trek-serien, og ble utgitt den 2. februar 2010. Det ble senere gitt ut for Xbox One og PlayStation 4 i september 2016.

Referanser

Eksterne lenker 
 

MMORPG
Gratis videospill
Videospill fra 2010
Online
Videospill utviklet i USA
Trollvik skole (Kåfjord)

Trollvik skole er en barneskole som er i bygda Trollvik med rundt 170 innbyggere i Kåfjord,Troms. Nabobygder som Birtavarre bruker også skolen.

Kommunestyret i Kåfjord vedtok i 2017 driftstans ved skolen.

Referanser 

Barneskoler i Troms og Finnmark
Kåfjord
Frederick George Jackson

Frederick George Jackson (født 6. mars 1860, død 13. mars 1938) var en britisk utforsker av Arktis. Hans første reise i arktiske farvann var på en hvalfangstskute i 1886 – 1887. I 1893 utførte han en reise på  miles på slede over den frosne tundraen mellom Ob og Petsjora i Sibir. Hans beretning om denne reisen ble utgitt under tittelen The Great Frozen Land i 1895. 

Da han kom tilbake fikk han kommandoen på Jackson-Harmsworth-ekspedisjonen (1894–1897), en ekspedisjon som ble sponset av Royal Geographical Society og som hadde som mål å utforske Frans Josefs land. Mens han ledet denne ekspedisjonen ble Jackson og hans menn den 17. juni 1896 kontaktet av de norske polfarerne Fridtjof Nansen og hans kompanjong Hjalmar Johansen. De hadde da vært savnet og antatt døde i tre år, og prøvde nå å komme til Spitsbergen i kajakk. Jackson informerte om at de faktisk var på Frans Josefs land, og ved Jacksons hjelp var de nå i stand til å komme seg hjem. Den 7. august gikk Nansen og Johansen om bord i «Windward», mens Jackson og hans gruppe overvintret i leiren som planlagt. Ekspedisjonen fastslo at landet i virkeligheten var et arkipel med nordlig ytterpunkt omkring 81 grader.

Som anerkjennelse for sine tjenester ble han utnevnt til ridder av 1. klasse av den norske St. Olavs Orden i 1898, og ble tildelt gullmedaljen til Société de Géographie i 1899. Hans beretning om ekspedisjonen ble publisert under tittelen A Thousand Days in the Arctic i 1899.

Han tjenestegjorde i Sør-Afrika med 5. (milits) bataljon, Manchester Regiment, under andre boerkrig og nådde graden kaptein. Han ble overført til 4. bataljon, East Surrey Regiment, i 1905 og tjenestegjorde under første verdenskrig og nådde graden major. Han pensjonerte seg fra aktiv tjeneste i 1917.

Referanser 

Britiske oppdagere
Offiserer i British Army
St. Olavs Orden
Personer fra Stratford-on-Avon
Fødsler i 1860
Dødsfall i 1938